Γεγονότα Ιουλίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιούλιο του 2013, συνοδευόμενα από τις πηγές μέσω των οποίων μεταδόθηκαν. 

## 1 Ιουλίου
;Πόλεμος
*Τα Ηνωμένα Έθνη ξεκινούν την αποστολή τους στο Μάλι, καθώς αναλαμβάνουν καθήκοντα οι γύρω στους 6.000 Δυτικοαφρικανοί στρατιώτες τους, με πρώτο μέλημα την περιφρούρηση των προσεχών εκλογών στην αφρικανική χώρα, που θα διεξαχθούν στα τέλη του μήνα. (BBC)

;Διεθνείς σχέσεις
*Η Κροατία γίνεται το 28ο μέλος της ΕΕ.(ethnos.gr) (ABC News)
*Ο Αμερικανός Έντουαρντ Σνόουντεν ζητά να του χορηγηθεί πολιτικό άσυλο στη Ρωσία. (Reuters) 
;Νόμος και έγκλημα
*Τίθεται σε ισχύ το μέτρο της επιβίβασης στα λεωφορεία από την μπροστινή πόρτα στην Ελλάδα, με σκοπό την αντιμετώπιση της λαθρεπιβίβασης στα μέσα μεταφοράς. (in.gr)
 
;Καταστροφές και δυστυχήματα
*Από πυρκαγιά σε δάσος στην Αριζόνα των ΗΠΑ χάνουν τη ζωή τους 19 πυροσβέστες. (ABC)

;Πολιτική και εκλογές
*Η πρώην πρόεδρος της Χιλής, Μιτσέλ Μπατσελέτ κερδίζει σαρωτική νίκη και γίνεται υποψήφια για τις προεδρικές εκλογές του ερχόμενου Νοεμβρίου, με τον κεντροαριστερό συνασπισμό *Nueva Mayoría*. Υποψήφιος της Κεντροδεξιάς θα είναι ο Πάμπλο Λονγκέιρα, πρώην υπουργός Οικονομίας. (''The New York Times'')
* Γύρω στα 15 εκατ. άτομα διαδηλώνουν σε όλη την Αίγυπτο, ζητώντας την παραίτηση του προέδρου Μοχάμεντ Μόρσι. (''The Atlantic'')
** Ο αιγυπτιακός στρατός δίνει τελεσίγραφο 48 ωρών προς τα πολιτικά κόμματα της χώρας για να επιλύσουν την πολιτική κρίση, ειδάλλως θα επέμβει για την ειρήνη. (BBC)

;Οικονομία και ανάπτυξη
*Σε ετήσια έκθεση των Ηνωμένων Εθνών αναφέρεται ότι οι λιγότερο αναπτυγμένες χώρες του κόσμου υστερούν στον τομέα της πρόνοιας για τα παιδιά. (kathimerini.gr)

## 2 Ιουλίου
;Πόλεμος και επιθέσεις
*Σε κύμα βομβιστικών επιθέσεων με στόχο κυρίως Σιίτες Μουσουλμάνους στη Βαγδάτη σκοτώνονται 46 άτομα. (Herald Sun)

;Δυστυχήματα και καταστροφές
*Τουλάχιστον 11 άτομα σκοτώνονται και δεκάδες άλλα τραυματίζονται στην επαρχία Ατσέχ της Ινδονησίας έπειτα από σεισμό μεγέθους 6,2 βαθμών της κλίμακας Ρίχτερ. (Xinhua)

;Πολιτική και εκλογές
* Ο Μοχάμεντ Καμέλ Αμρ παραιτείται από υπουργός Εξωτερικών της Αιγύπτου καθώς 5 ακόμα υπουργοί επίσης παραιτούνται έπειτα από τις διαδηλώσεις της Κυριακής. (Reuters μέσω MSN)
*Ο πρόεδρος της Αιγύπτου Μοχάμεντ Μόρσι υπόσχεται να παραμείνει στην εξουσία παρά τις διαδηλώσεις. (''The Telegraph'')
**Τουλάχιστον 16 άτομα σκοτώνονται και περισσότερα από 200 τραυματίζονται σε συμπλοκές κοντά στο πανεπιστήμιο του Καΐρου.(AHram Online)
*Η Γαλλία και η Πορτογαλία δεν επιτρέπουν στο αεροπλάνο του Βολιβιανού προέδρου Έβο Μοράλες να προσγειωθεί στα εδάφη τους έπειτα από υποψίες ότι επέβαινε στο αεροσκάφος ο Έντουαρντ Σνόουντεν. (The Washington Post)
*Η Ουαλία γίνεται η πρώτη χώρα στο Ηνωμένο Βασίλειο που υιοθετεί ένα σύστημα υποτιθέμενης συναίνεσης για τη δωρεά οργάνων έπειτα από υπερψήφιση του εν λόγω συστήματος από τη νομοθετική συνέλευση. (BBC)
*Παραιτείται ο υπουργός Εξωτερικών της Πορτογαλίας, Πάουλο Πόρτας μετά τη διαφωνία του με το διορισμό της Μαρία Λουίς Αλμπουκέρκε στο αξίωμα της υπουργού Οικονομικών. (Euro news), (BBC)

;Επιστήμη και τεχνολογία
*Η Διεθνής Αστρονομική Ένωση ονομάζει Κέρβερο και Στυξ τον 4ο και τον 5ο δορυφόρο του Πλούτωνα. (''Sydney Morning Herald'')

## 3 Ιουλίου
;Πόλεμος και επιθέσεις
*Αιγυπτιακό πραξικόπημα 2013:
**Ο στρατός στην Αίγυπτο ανατρέπει τον πρόεδρο Μοχάμεντ Μόρσι και τον αντικαθιστά με τον Αντλί Μανσούρ, επικεφαλής του Συνταγματικού Δικαστηρίου, ο οποίος αναλαμβάνει προσωρινός πρόεδρος. (CNN)
**Το Σύνταγμα αναστέλλεται και ο ανατραπείς πρόεδρος τίθεται σε κατ' οίκον περιορισμό. (''The Times of Israel'') (news.gr)

;Δυστυχήματα και καταστροφές
*Ο αριθμός των νεκρών από το σεισμό μεγέθους 6,2 βαθμών της κλίμακας Ρίχτερ που έπληξε την επαρχία Ατσέχ της Ινδονησίας ανέρχεται σε 42 άτομα με 210 τραυματίες και χιλιάδες κτήρια κατεστραμμένα. (AFP μέσω Fox News)

;Διεθνείς σχέσεις
*Δεν επιτρέπεται στο προεδρικό αεροσκάφος του προέδρου της Βολιβίας Έβο Μοράλες να εισέλθει στον εναέριο χώρο της Ευρώπης και γίνεται αναγκαστική προσγείωση στη Βιέννη, καθώς υπήρχαν ανησυχίες ότι ταξίδευε με το ίδιο αεροπλάνο και ο Έντουαρντ Σνόουντεν. (BBC)
**Η Βολιβία διαμαρτύρεται στα Ηνωμένα Έθνη για την "απαγωγή" του προέδρου της. (''The Guardian'')
*Ο Ισημερινός ανακοινώνει την ανακάλυψη μιας συσκευής υποκλοπών (κοριός) που χρησιμοποιήθηκε για να ακούνε τις ομιλίες στην πρεσβεία του στο Ηνωμένο Βασίλειο. (''The Guardian'') (Al Jazeera)

;Πολιτική και εκλογές
* Ο βασιλιάς Αλβέρτος Β' του Βελγίου ανακοινώνει την παραίτησή του από το θρόνο για λόγους υγείας υπέρ του γιου του, Φιλίππου, Δούκα της Βραβάντης. Η παραίτηση του Αλβέρτου θα τεθεί σε ισχύ στις 21 Ιουλίου. (Nieuwsblad) (Το Βήμα)

## 4 Ιουλίου
;Καταστροφές και δυστυχήματα
*Από πυρκαγιά σε οικία στο Λάνκαστερ της Πενσιλβάνια σκοτώνονται 6 άτομα. (AP μέσω ''Kansas.com'')

;Πολιτική
*Γίνεται γνωστό ότι ο πρώην πρόεδρος της Νότιας Αφρικής Νέλσον Μαντέλα βρίσκεται πλέον σε "μόνιμη κατάσταση φυτού". (AFP μέσω News24) (Sky News)

;Επιστήμη και τεχνολογία
*Ένα νέο είδος σαύρας ανακαλύπτεται στο Σεργκίπε της Βραζιλίας. (GloboNews)
*Εγκαινιάζεται από τον Άγγλο πρωθυπουργό Ντέιβιντ Κάμερον το μεγαλύτερο υπεράκτιο αιολικό πάρκο στον κόσμο, το London Array, ισχύος 630 MW, στις όχθες του Τάμεση.(gulfnews.com)

## 5 Ιουλίου
;Πόλεμος
*Ένοπλοι ισλαμιστές πραγματοποιούν πολλές επιθέσεις εναντίον του στρατού στη Χερσόνησο του Σινά, 2 ημέρες μετά το πραξικόπημα, κατά το οποίο σκοτώθηκε ένας στρατιώτης. (Reuters) 
**Ο αριθμός των νεκρών από τις συγκρούσεις ανάμεσα σε αντιπάλους και υποστηρικτές του πρώην προέδρου Μόρσι έφτασε τους 52 και των τραυματιών τους 2.500, με άλλα 30 άτομα να φέρονται νεκρά έπειτα από συγκρούσεις στο πανεπιστήμιο του Καΐρου. (''Egypt Independent'')
**Η Αφρικανική Ένωση αποπέμπει προσωρινά από τους κόλπους της την Αίγυπτο. (CNN)

;Τέχνες και κουλτούρα
*Το Βατικανό ανακοινώνει ότι θα ανακηρυχθούν άγιοι οι Πάπες Ιωάννης Παύλος Β' ο Ιωάννης ΚΓ'. (''The Telegraph'')

;Πολιτική και εκλογές
*Το ανώτατο δικαστήριο της Ζιμπάμπουε αποφαίνεται ότι οι γενικές εκλογές πρέπει να διεξαχθούν κανονικά στις 31 Ιουλίου παρότι διαφωνούν ο πρόεδρος Ρόμπερτ Μουγκάμπε και ο κυριότερος αντίπαλός του, πρωθυπουργός Μόργκαν Τσβανγκιράι. (AFP διά ''Sydney Morning Herald'')

;Διεθνείς σχέσεις
*Ο πρόεδρος της Βενεζουέλας Νίκολας Μαδούρο ανακοινώνει ότι δίνει άσυλο στον πρώην πράκτορα Έντουαρντ Σνόουντεν, που κατηγορείται στις ΗΠΑ για κατασκοπεία. (kathimerini.gr)
**Ο Βολιβιανός πρόεδρος Έβο Μοράλες ζητά εξηγήσεις από τις χώρες της ζώνης του ευρώ για παραβίαση του διεθνούς δικαίου και απειλεί με το κλείσιμο της αμερικανικής πρεσβείας στη Βολιβία έπειτα από το επεισόδιο στο οποίο αρνήθηκαν να αφήσουν το αεροσκάφος του να προσγειωθεί στη Βιέννη επειδή πίστευαν ότι επέβαινε σε αυτό και ο πρώην πράκτορας των ΗΠΑ, Έντουαρντ Σνόουντεν. Προκειμένου να δοθούν πλήρεις εξηγήσεις, ανακαλούνται για διαβουλεύσεις οι πρεσβευτές στη Γαλλία, την Ισπανία, την Ιταλία και την Πορτογαλία.(The Guardian)
***Οι πρόεδροι της Νικαράγουας Ντανιέλ Ορτέγα και της Βολιβίας Έβο Μοράλες ανακοινώνουν επίσης την πρόθεσή τους να δώσουν άσυλο στον Αμερικανό. (in.gr)

## 6 Ιουλίου
;Πόλεμος και επιθέσεις 
*Ισλαμιστές εξτρεμιστές σκοτώνουν 41 μαθητές και έναν καθηγητή σε επίθεση σε Λύκειο της νιγηριανής πόλης Μαμούντο στην πολιτεία Γιόμπε. (AP) 

;Καταστροφές και δυστυχήματα
*Τουλάχιστον 14 άτομα σκοτώνονται σε σιδηροδρομικό δυστύχημα με τρένο και με ρίκσοου στην πόλη Σεΐκούπουρα. (''The News'' Pakistan)
*Από συντριβή αεροσκάφους Boeing 777 των νοτιοκορεατικών αερογραμμών Asiana Airlines προερχόμενου από τη Σεούλ (κατά την προσγείωσή του) στο αεροδρόμιο του Σαν Φρανσίσκο χάνουν τη ζωή τους 2 άτομα και 181 τραυματίζονται μεταξύ των 307 επιβαινόντων. (Πρώτο Θέμα)
*Από τον εκτροχιασμό και την έκρηξη τρένου που μετέφερε αργό πετρέλαιο στο Λακ-Μεγκαντίκ του Καναδά σκοτώνονται 5 άτομα και τουλάχιστον 40 άλλα τραυματίζονται. Δεκάδες ακόμα άτομα αγνοούνται. (USA Today)

;Πολιτική και εκλογές
*Το Μάλι αίρει την κατάσταση εκτάκτου ανάγκης λίγο πριν διεξαχθούν οι προεδρικές εκλογές. (Reuters) 
*Πρόεδρος του Εθνικού Συνασπισμού της αντιπολίτευσης στη Συρία εκλέγεται ο Αχμάντ Τζάρμπα με 55 ψήφους έναντι 52 του επιχειρηματία Μουστάφα Σαμπάγ, στο δεύτερο γύρο της ψηφοφορίας κατά την τρίτη ημέρα της συνόδου του Συνασπισμού στην Κωνσταντινούπολη.(kathimerini.gr)
*Στην Πορτογαλία αντιπρόεδρος της κυβέρνησης αναλαμβάνει ο μέχρι πρότινος υπουργός Εξωτερικών Πάουλο Πόρτας, που παραιτήθηκε αυτήν την εβδομάδα. (in.gr)

;Αθλητισμός
*Στο τένις, η Γαλλίδα Μαριόν Μπαρτολί νικά με 6-1 6-4 τη Γερμανίδα Σαμπίνε Λιζίκι στον τελικό του μονού του Γουίμπλεντον. (''BBC'')
**Τα αδέρφια Μπομπ και Μάικ Μπράιαν νικούν στον τελικό του διπλού αντρών τους Ιβάν Ντόντιγκ/Μαρσέλο Μέλο με 3-6, 6-3, 6-4, 6-4 γίνονται το πρώτο ζευγάρι στο τένις που κατακτά και τα τέσσερα γκραν σλαμ στο διπλό την ίδια σεζόν. (gazzetta.gr)

## 7 Ιουλίου

;Δυστυχήματα
*Από συντριβή αεροσκάφους τύπου De Havilland Otter κοντά στη Σολντότνα της Αλάσκα, σκοτώνονται όλοι οι επιβαίνοντες, συνολικά 10 άτομα. (Associated Press μέσω ABC News) (Peninsula Clarion)

;Πολιτική και εκλογές
*Στην Αίγυπτο, όπου έχουν σκοτωθεί τουλάχιστον 37 άτομα το τελευταίο 24ωρο σε συγκρούσεις, αρχίζουν οι διαπραγματεύσεις για το διορισμό του Μοχάμεντ Ελ Μπαραντέι στην πρωθυπουργία. Νέες μαζικές διαδηλώσεις διοργανώνονται από αντιπάλους και υποστηρικτές του ανατραπέντα προέδρου Μοχάμεντ Μόρσι, ιδίως στο Κάιρο, όπου έχουν παραταχθεί στρατιώτες με σκοπό να αποτρέψουν νέες συμπλοκές. (enet.gr)

;Επιστήμη και τεχνολογία
*Το πρώτο αεροσκάφος που κινείται με ηλιακή ενέργεια Solar Impulse, προσγειώνεται στο αεροδρόμιο Τζον Φ. Κένεντι της Νέας Υόρκης. (skai.gr) 

;Αθλητισμός
*Ο τενίστας Άντι Μάρεϊ κερδίζει το μονό ανδρών στον τελικό του Γουίμπλεντον για το 2013 επικρατώντας του Σέρβου Νόβακ Τζόκοβιτς με 6-4,7-5,6-4 και γίνεται ο πρώτος Βρετανός που κερδίζει τον τίτλο από το 1936, οπότε νικητής ήταν ο Φρεντ Πέρι. (tanea.gr)
*Ο Έλληνας Βύρων Κοκκαλάνης κατακτά το χρυσό μετάλλιο (με 28 βαθμούς ποινής) στο ευρωπαϊκό πρωτάθλημα ιστιοπλοΐας για σκάφη τύπου RS:X στη Βρέστη της Γαλλίας. (Sentra Goal)

## 8 Ιουλίου
;Πόλεμος και επιθέσεις
*Συνεχίζεται το πολιτικό αδιέξοδο στην Αίγυπτο, καθώς η Μουσουλμανική Αδελφότητα καλεί σε εξέγερση. Το ισλαμιστικό κόμμα Αλ Νουρ "παγώνει" τις συνομιλίες για τον διορισμό νέου πρωθυπουργού, διαμαρτυρόμενο για την επίθεση έξω από την έδρα της Ρεπουμπλικανικής Φρουράς στο Κάιρο, με απολογισμό τουλάχιστον 35 νεκρούς. (in.gr)

;Νόμος και έγκλημα
*Στην Κίνα, ο πρώην υπουργός των σιδηροδρόμων Λιου Ζιχουάν, καταδικάζεται σε θάνατο με αναστολή για διαφθορά (η ποινή θα μετατραπεί σε ισόβια κάθειρξη). (Καθημερινή)

;Διεθνείς σχέσεις
*Η Βολιβία ανακαλεί τους πρεσβευτές της στη Γαλλία, την Ισπανία και την Πορτογαλία προκειμένου να δοθούν εξηγήσεις γιατί εμπόδισαν το αεροσκάφος του προέδρου Έβο Μοράλες από το να προσγειωθεί στον ευρωπαϊκό εναέριο χώρο την περασμένη εβδομάδα. (BBC)

;Πολιτική και εκλογές
*Στη Συρία ο Γκασάν Χίτο παραιτείται από πρωθυπουργός.(Ya Libnan)

## 9 Ιουλίου
;Πόλεμος και επιθέσεις
* Ο γενικός γραμματέας του ΟΗΕ Μπαν Κι-Μουν καλεί σε κατάπαυση του πυρός στη Συρία για όλο το Ραμαζάνι. (Al Jazeera) 
*Αφγανός στρατιώτης σκοτώνει έναν Σλοβάκο στρατιώτη και τραυματίζει άλλους 6. (BBC)
**Εξάλλου, 17 άτομα σκοτώνονται από έκρηξη βόμβας στο δυτικό Αφγανιστάν. (BBC)

;Οικονομία
*Η Ευρωπαϊκή Επιτροπή, η Ευρωπαϊκή Κεντρική Τράπεζα και το Διεθνές Νομισματικό Ταμείο εγκρίνουν νέα δόση δανείου, ύψους 6,2 δισ. ευρώ προς την Ελλάδα παρά τις προειδοποιήσεις ότι η ελληνική κυβέρνηση προχωρά με πολύ αργό ρυθμό στις μεταρρυθμίσεις. (BBC)

;Πολιτική και εκλογές
*Η προσωρινή στρατιωτική κυβέρνηση της Αιγύπτου διορίζει στην πρωθυπουργία το Χαζέμ αλ Μπεμπλάουι. (''New York Times'')

## 10 Ιουλίου
;Καταστροφές και δυστυχήματα
*Τουλάχιστον 16 άνθρωποι σκοτώνονται και 15 τραυματίζονται από την πτώση λεωφορείου σε χαράδρα 200μ στην περιοχή της Χουαντσαβελίκα, στο νοτιοανατολικό Περού. Πρόκειται για το 3ο παρόμοιο δυστύχημα στη χώρα τον τελευταίο μήνα. (skai.gr)) 

;Νόμος και έγκλημα
*Ο ύποπτος για τις βομβιστικές επιθέσεις στο μαραθώνιο της Βοστόνης Τζοχάρ Τσαρνάεφ, στην πρώτη του εμφάνιση στο δικαστήριο, αρνείται την ενοχή του για τις επιθέσεις. (The Verge), (BBC)

;Πολιτική και εκλογές
*Ορκίζεται πρόεδρος της Μογγολίας για μία νέα θητεία ο Τσαχιάγκιϊν Ελμπεγκντόρζ. (Montsame News Agency) 
*Στην Τσεχία ορκίζεται νέα κυβέρνηση τεχνοκρατών, με πρωθυπουργό το Γίρι Ρούσνοκ. Ωστόσο, δεν θεωρείται πιθανό να λάβει την ψήφο εμπιστοσύνης από τα κόμματα του Κοινοβουλίου.(Το Βήμα)

;Τηλεόραση
*Ιδρύεται η ΕΔΤ και κάνει τη πρώτη της εκπομπή.

## 11 Ιουλίου
;Καταστροφές και δυστυχήματα
*Καταρρακτώδεις βροχές πλήττουν την νοτιοδυτική Κίνα, με αποτέλεσμα να πεθάνουν τουλάχιστον 9 άτομα και άλλα 62 αγνοούνται. (AFP μέσω Channel News Asia)

;Νόμος και έγκλημα
*Δικαστήριο στη Μόσχα καταδικάζει το Σεργκέι Μαγκνίτσκι για φοροδιαφυγή στην πρώτη δίκη για άτομο μετά θάνατο. (Russia Today)

;Πολιτική και εκλογές
*Στο Λουξεμβούργο, ο πρωθυπουργός Ζαν-Κλοντ Γιουνκέρ παραιτείται εν μέσω σκανδάλου για την αδυναμία ελέγχου στις μυστικές υπηρεσίες, που κατηγορούνται ότι παρακολουθούσαν ακόμα και το Μεγάλο Δούκα. Στο δουκάτο θα διεξαχθούν πρόωρες εκλογές. (Πρώτο Θέμα)

## 12 Ιουλίου
;Οικονομία
*Κλείνει η σουηδική βιομηχανία παραγωγής κρυστάλλων υψηλής ποιότητας Orrefors. (''Svenska Dagladet)

;Δυστυχήματα
*Τουλάχιστον 6 άτομα σκοτώνονται και τουλάχιστον άλλα 14 τραυματίζονται από τον εκτροχιασμό εμπορικής αμαξοστοιχίας στον σιδηροδρομικό σταθμό του Μπρετινί-σιρ-Ορζ κοντά στο Παρίσι. (France24) (ITV)

;Πολιτική
*Παραιτείται η υπουργός Εσωτερικής Ασφάλειας Τζάνετ Ναπολιτάνο για αναλάβει επικεφαλής του πανεπιστημίου της Καλιφόρνια.
(''Los Angeles Times'')

## 13 Ιουλίου
;Πόλεμος και επιθέσεις
*Σε κοινή περιπολία της Αφρικανικής Ένωσης και των Ηνωμένων Εθνών στο Νταρφούρ σκοτώνονται 7 στρατιώτες της ειρηνευτικής δύναμης και άλλοι 17 τραυματίζονται. (France 24)

;Δυστυχήματα 
*Σε ανατροπή πλοιαρίου που μετέφερε άτομα που ζητούσαν άσυλο εκφράζονται φόβοι για το θάνατο 9 ατόμων ενώ 80 και πλέον άλλα διασώζονται από τις αρχές στην Αυστραλία. Το συμβάν έλαβε χώρα στα βόρεια της Νήσου των Χριστουγέννων. (''The Australian'')
*Από σύγκρουση φορτηγού με λεωφορείο στην πόλη Ποντόλσκ της Ρωσίας σκοτώνονται 18 άτομα και τουλάχιστον 20 άλλα τραυματίζονται. (''Rappler'')

;Πολιτική και εκλογές 
*Το Δημοκρατικό Κόμμα του Λαού με αρχηγό τον Τσέρινγκ Τομπγκάι κερδίζει τις 32 επί συνόλου 47 εδρών στην Εθνοσυνέλευση του Μπουτάν, έπειτα από την ολοκλήρωση διεξαγωγής των βουλευτικών εκλογών. (Yahoo! News)

;Αθλητισμός
*Η Γαλλία νικά την Ουρουγουάη με 4-1 στα πέναλτι στον τελικό του Παγκοσμίου Κυπέλλου Ποδοσφαίρου κάτω των 20 ετών, κατακτώντας τον τίτλο για πρώτη φορά στην ιστορία του θεσμού. (Πρώτο Θέμα)

## 14 Ιουλίου
;Πόλεμος και επιθέσεις
*Στη Συρία η αντιπολίτευση ανακοινώνει ότι 200 πολίτες είναι παγιδευμένοι σε τέμενος σε προάστιο της Δαμασκού, ενώ μαίνονται οι συγκρούσεις έξω από αυτό. (CTV) 
*Ένοπλοι ανοίγουν πυρ εναντίον αστυνομικού οχήματος στο Νταγκεστάν της Ρωσίας σκοτώνοντας 4 αστυνομικούς. (Reuters) 

;Καταστροφές και δυστυχήματα
*Ο τυφώνας Σούλικ ενσκήπτει στην επαρχία Γκουνγκντόνγκ της Κίνας, με αποτέλεσμα να πεθάνουν 3 άνθρωποι, έχοντας περάσει ήδη από την Ταϊβάν, όπου σκοτώθηκαν 2 άτομα. (BBC)
*Ο αριθμός των θυμάτων από το πρόσφατο σιδηροδρομικό δυστύχημα στην πόλη Λακ Μεγκαντίκ του Κεμπέκ ανέρχεται σε 35, καθώς άλλα 2 άτομα βρέθηκαν νεκρά. (kathimerini.gr)

;Πολιτική και εκλογές
*Στην Ελλάδα πρόεδρος του ενιαίου ΣΥΡΙΖΑ εκλέγεται στο ιδρυτικό συνέδριο ο αρχηγός της αξιωματικής αντιπολίτευσης Αλέξης Τσίπρας, με ποσοστό 74%. (Έθνος)
*Ξεσπούν διαδηλώσεις σε αρκετές πόλεις των ΗΠΑ έπειτα από την αθώωση του Τζορτζ Ζίμερμαν για τον θανάσιμο πυροβολισμό (το Φεβρουάριο του 2012) του Τρέιβον Μάρτιν. Το θύμα ήταν ένας 17χρονος Αφροαμερικανός. (AAP μέσω News Limited) 

;Αθλητισμός
*Ανακοινώνεται ότι 6 αθλητές του στίβου βρέθηκαν υπό αναβολισμό, ανάμεσα στους οποίους και ο Αμερικανός Τάισον Γκέι και ο Τζαμαϊκανός Ασάφα Πάουελ. (''The Guardian'')

## 15 Ιουλίου
;Πόλεμος και επιθέσεις
*Σε επίθεση που εκδηλώνεται σε λεωφορείο με εργαζομένους σε εργοστάσιο παραγωγής τσιμέντου στην πόλη Ελ Αρίς της αιγυπτιακής επαρχίας του Βορείου Σινά, σκοτώνονται 3 άνθρωποι και άλλοι 17 τραυματίζονται. Πιστεύεται ότι τα πυρά στόχευαν ένα περιπολικό της αστυνομίας.(AFP διά NDTV)

;Τραγωδίες και καταστροφές
*Σε ανακοίνωση της αστυνομίας στην Ινδονησία αναφέρεται ότι στη διάρκεια επεισοδίων που έλαβαν χώρα σε αγώνα πυγμαχίας, σκοτώθηκαν τουλάχιστον 18 άτομα και άλλα 47 τραυματίστηκαν. (Associated Press μέσω Inquirer)
*Οι αρχές στην Ινδία αναφέρουν ότι θεωρούνται νεκροί οι 5.748 αγνοούμενοι από τις πλημμύρες του περασμένου μήνα που έπληξαν τα βόρεια της χώρας. (kathimerini.gr)
*Ανακοινώνεται ότι το πρόσφατο σιδηροδρομικό δυστύχημα κοντά στο Παρίσι οφείλεται στην αποκόλληση ενός μεταλλικού τμήματος που συνέδεε δύο σιδηροτροχιές. (enet.gr)

;Νόμος και έγκλημα
*Ο μεξικανικός στρατός συλλαμβάνει τον ανώτατο αρχηγό του καρτέλ ναρκωτικών Los Zetas Μιγκουέλ Τρεβίνιο Μοράλες. (CBS News)

## 16 Ιουλίου

;Οικονομία
*Σε γενική απεργία καλούν τα συνδικάτα στην Ελλάδα για τα μέτρα λιτότητας της κυβέρνησης. (France 24)

;Τραγωδίες και δυστυχήματα
* Τουλάχιστον 27 παιδιά πεθαίνουν και άλλα 25 νοσηλεύονται με τροφική δηλητηρίαση από την κατανάλωση σχολικού γεύματος στην ανατολική Ινδία. Οι αρχικές εκτιμήσεις κάνουν λόγο για ένα βαζάκι με εντομοκτόνο που επαναχρησιμοποιήθηκε για την παρασκευή μαγειρικού λαδιού και ευθύνεται για τη μόλυνση με οργανικό φώσφορο. (AFP διά News24) (Times of India) (CNN)

;Αθλητισμός
*Στο μπέιζμπολ, η Αμερικανική Λίγκα επικρατεί 3-0 της Εθνικής Λίγκας στο Major League All-Star Game του μπέιζμπολ στο Σίτι Φιλντ της Νέας Υόρκης. (''Detroit Free Press'') 

## 17 Ιουλίου
;Καταστροφές και δυστυχήματα
*Τουλάχιστον 58 άτομα χάνουν τη ζωή τους και άλλα 175 αγνοούνται σε πλημμύρες που πλήττουν την επαρχία Σιτσουάν της Νοτιοδυτικής Κίνας.
(xinhuanet)
*Καύσωνας πλήττει την περιοχή πάνω από τις ΗΠΑ με αναφορές για 1 νεκρό. (AP διά Newser)

;Νόμος και έγκλημα
*Δικαστήριο στο Μπανγκλαντές καταδικάζει σε θάνατο τον Αλί Αχσάν Μοχάμαντ Μοτζαχίντ, γενικό γραμματέα του κόμματος Τζαμμάτ ε Ισλάμι, για εγκλήματα πολέμου στη διάρκεια του Απελευθερωτικού Πολέμου της χώρας. (Reuters) 
*Νομιμοποιούνται οι γάμοι μεταξύ ατόμων του ιδίου φύλου στην Αγγλία και στην Ουαλία, με την έγκριση του σχετικού νομοσχεδίου από τη Βασίλισσα. (BBC)
*Με νέο νόμο στα Ηνωμένα Αραβικά Εμιράτα θα προσφέρεται στους πολίτες 1 γραμμάριο χρυσού για κάθε χιλιόγραμμο που θα χάνουν από το βάρος τους, σε μία προσπάθεια να καταπολεμηθεί η παχυσαρκία στη χώρα. (NPR)

;Πολιτική
*Χιλιάδες άτομα διαδηλώνουν στην Αθήνα έξω από τη Βουλή αντιτιθέμενοι σε ένα νέο νομοσχέδιο που θα περικόψει χιλιάδες θέσεις εργασίας στο δημόσιο τομέα. (Reuters) 
*Ο Χιλιανός πολιτικός Πάμπλο Λονγκουέιρα (κεντροδεξιός) αποσύρει την υποψηφιότητά του για τις προεδρικές εκλογές. (Reuters) 

## 18 Ιουλίου
;Πόλεμος και επιθέσεις
*Ινδικές παραστρατιωτικές δυνάμεις πυροβολούν θανάσιμα 7 διαδηλωτές έξω από το σταθμό της συνοροφυλακής στο Κασμίρ, με τους τραυματίες να υπολογίζονται σε δεκάδες. (AFP διά Ahram Online)

;Οικονομία
*Η πόλη του Ντιτρόιτ των ΗΠΑ κηρύσσει πτώχευση, έχοντας χρέη ύψους 18,5 δισ. δολαρίων ΗΠΑ. Πρόκειται για τη μεγαλύτερη πτώχευση πόλης στην αμερικανική ιστορία ''(Detroit Free Press)'' 

;Πολιτική και εκλογές
*Εν μέσω διαμαρτυριών, ψηφίζεται από τη Βουλή των Ελλήνων το πολυνομοσχέδιο, με βάση το οποίο θα γίνουν περικοπές χιλιάδων θέσεων εργασίας στο Δημόσιο.(Reuters) 

## 19 Ιουλίου
;Πόλεμος και επιθέσεις
*Σε βομβιστική επίθεση αυτοκτονίας εντός Σουνιτικού ναού στην ανατολική επαρχία Ντιγιάλα του Ιράκ σκοτώνονται τουλάχιστον 20 άτομα. (BBC)

;Νόμος και δίκαιο
*Ο Πάπας Φραγκίσκος διορίζει μια νέα παπική επιτροπή με σκοπό να διερευνήσει τις σημερινές πρακτικές στην κίνηση λογαριασμών για όλους τους αξιωματούχους του Βατικανού. (Catholic News Service)

;Πολιτική και εκλογές
*Στην Καμπότζη ο ηγέτης της αντιπολίτευσης Σαμ Ρέινσι επιστρέφει από την εξορία προκειμένου να συμμετάσχει στις γενικές εκλογές. (AP διά ''Calgary Herald'')

## 20 Ιουλίου

;Πόλεμος και επιθέσεις
*Σκοτώνονται 4 γυναίκες στην πόλη Μανσούρα στη διάρκεια διαδήλωσης των Αδερφών Μουσουλμάνων υπέρ του ανατραπέντος προέδρου Μοχάμεντ Μόρσι. (Καθημερινή)
*Σε σειρά βομβιστικών επιθέσεων που πλήττουν το κέντρο της Βαγδάτης σκοτώνονται τουλάχιστον 65 άτομα και άλλα 190 τραυματίζονται. (in.gr)

;Διεθνείς σχέσεις
*Το Ισραήλ ανακοινώνει ότι θα απελευθερώσει Παλαιστίνιους κρατουμένους αν επανέλθουν οι ειρηνευτικές συνομιλίες.(Reuters) 

## 21 Ιουλίου

;Καταστροφές και δυστυχήματα
* Σεισμική δόνηση μεγέθους 6,5 βαθμών της κλίμακας Ρίχτερ πλήττει τον πορθμό του Κουκ στη Νέα Ζηλανδία, προξενώντας εκτεταμένες ζημιές στην πρωτεύουσα Ουέλινγκτον. (Fairfax NZ)
*Από τη σύγκρουση στρατιωτικού λεωφορείου με φορτηγό σε δρόμο ταχείας κυκλοφορίας στη μεσογειακή ακτή της Αιγύπτου σκοτώνονται 15 στρατιώτες του αιγυπτιακού στρατού και 1 ακόμα τραυματίζεται.(AP μέσω ''Montreal Gazette'')

;Πολιτική και εκλογές
*Στις κάλπες για την εκλογή των μελών της Άνω Βουλής (Γερουσίας) προσέρχονται οι πολίτες στην Ιαπωνία. (''USA Today'')
**Ο κυβερνών συνασπισμός (Φιλελεύθερο-Δημοκρατικό Κόμμα και Νέο Κομέιτο) του πρωθυπουργού Σίνζο Άμπε κερδίζει την απόλυτη πλειοψηφία, με περισσότερες από 63 έδρες επί συνόλου 121 που κρίνονται στις εκλογές. (enet.gr)
*Παραιτείται επίσημα από το θρόνο ο βασιλιάς του Βελγίου Αλβέρτος Β΄ υπέρ του γιου του, Φιλίππου. (AP) 

;Αθλητισμός
*Ολοκληρώνεται στο Παρίσι ο Ποδηλατικός γύρος Γαλλίας για το 2013, με νικητή το Βρετανό Κρις Φρουμ, ο οποίος γεννήθηκε στην Κένυα και είναι η πρώτη φορά που κερδίζει το Γύρο. (ABC News Australia
*Στο γκολφ, ο Αμερικανός Φιλ Μίκελσον κερδίζει το πρώτο του πρωτάθλημα Όπεν για το 2013 στο Μούιρφιλντ της Σκωτίας. (Al-Jazeera), (AP via ''The Washington Post'')
*Αναβάλλεται το παγκόσμιο πρωτάθλημα Superbike στην πίστα της Μόσχας μετά το θάνατο του Ιταλού οδηγού Αντρέα Αντονέλι έπειτα από δυστύχημα στον εναρκτήριο αγώνα. (Guardian)
*Η Ιταλία κατακτά το Ευρωμπάσκετ Νέων Ανδρών της Εσθονίας, νικώντας με 67-60 τη Λετονία στον τελικό της διοργάνωσης, με την 3η θέση να κατακτά η Ισπανία επικρατώντας της Ρωσίας με 70-63. (in.gr)

## 22 Ιουλίου
;Πόλεμος και επιθέσεις
*Τουλάχιστον 37 άτομα σκοτώνονται στο Ιράκ τις τελευταίες δύο ημέρες, εξαιτίας βομβιστικών επιθέσεων και ενόπλων αποδράσεων σε φυλακές.(AP διά Fox News)

;Πολιτική
*Ανακοινώνεται επίσημα στη Βρετανία η γέννηση ενός υγιέστατου αγοριού από την Αικατερίνη, Δούκισσα του Κέμπριτζ και τον πρίγκιπα Ουίλιαμ. (Ημερησία)

;Καταστροφές
*Δύο σεισμοί πλήττουν την επαρχία Γκανσού στην Κίνα, προκαλώντας το θάνατο τουλάχιστον 89 ανθρώπων και τον τραυματισμό περισσότερων από 500. (CNN) (Reuters)  (NBC News) (BBC)

;Αθλητισμός
*Ο Έλληνας κολυμβητής Σπύρος Γιαννιώτης κατακτά το χρυσό μετάλλιο στα 10 χλμ ανοιχτής θάλασσας στο παγκόσμιο πρωτάθλημα υγρού στίβου στη Βαρκελόνη με χρόνο 1 ώρα, 49 λεπτά και 11,8 δευτερόλεπτα. (Το Βήμα)
**Είναι ο μεγαλύτερος σε ηλικία παγκόσμιος πρωταθλητής στην κατηγορία ανοικτής θάλασσας. (Ριζοσπάστης)

## 23 Ιουλίου
;Πόλεμος και επιθέσεις
*Καθώς συνεχίζονται οι συγκρούσεις ανάμεσα σε υποστηρικτές και αντιπάλους του έκπτωτου προέδρου Μοχάμεντ Μόρσι, 9 άτομα σκοτώνονται στο Κάιρο. (BBC)

;Θρησκεία
*Δεκάδες χιλιάδες Ρωμαιοκαθολικοί στη Βραζιλία υποδέχονται τον Πάπα Φραγκίσκο στο Ρίο ντε Τζανέιρο. Είναι η πρώτη επίσημη επίσκεψη του Ποντίφικα στο εξωτερικό. (BBC)

;Καταστροφές και δυστυχήματα
*Σε σύγκρουση ενός τουριστικού λεωφορείου με φορτηγό σκοτώνονται τουλάχιστον 19 άνθρωποι και άλλοι 22 τραυματίζονται στο Σαραμπουρί της Ταϊλάνδης. (''Bangkok Post'') (BBC)

;Νόμος και έγκλημα
*Απελευθερώνονται δεκάδες πολιτικοί κρατούμενοι στη Βιρμανία στο πλαίσιο πολιτικών μεταρρυθμίσεων στη χώρα. (Deutsche Welle)

;Πολιτική και εκλογές
*Στη Βουλγαρία διαδηλωτές πολιορκούν το Κοινοβούλιο στη Σόφια καθώς συνεχίζονται οι αντικυβερνητικές διαδηλώσεις. (''Chicago Tribune'')
*Ο πρόεδρος του Νοτίου Σουδάν Σάλβα Κιίρ Μαγιαρντίτ, απολύει σύσσωμη την κυβέρνηση, συμπεριλαμβανομένου του αντιπροέδρου του, Ρίεκ Μακάρ. (Voice of America)

## 24 Ιουλίου

;Καταστροφές και δυστυχήματα
*Από βύθιση στις ακτές της Ινδονησίας πλοίου που είχε προορισμό την Αυστραλία χάνουν τη ζωή τους τουλάχιστον 3 άνθρωποι και διασώζονται άλλοι 157 με αρκετά ακόμα άτομα να αγνοούνται. (''The Australian'') (BBC)
*Από τον εκτροχιασμό ενός τρένου υψηλής ταχύτητας κοντά στο Σαντιάγο ντε Κομποστέλα της Ισπανίας, σκοτώνονται 78 άτομα και άλλα 100 τραυματίζονται από τους συνολικά 225 επιβαίνοντες. Πρόκειται για το χειρότερο σιδηροδρομικό δυστύχημα στη χώρα εδώ και 40 χρόνια και το πιο θανατηφόρο γεγονός με τρένο από τις βομβιστικές επιθέσεις στο σταθμό της Μαδρίτης το 2004. (Bloomberg) (''El Mundo'') (Reuters)  (BBC)

;Νόμος και έγκλημα
*Τουλάχιστον 3 κρατούμενοι χάνουν τη ζωή τους στη διάρκεια επεισοδίων σε φυλακές του Αμπιτζάν στην Ακτή Ελεφαντοστού,(BBC)

;Οικονομία και επιχειρήσεις
*Η αμερικανική Wells Fargo γίνεται η μεγαλύτερη σε αγοραστικά κεφάλαια τράπεζα στον κόσμο, στη θέση της Βιομηχανικής και Εμπορικής Τράπεζας της Κίνας, καθώς επιβραδύνεται ο ρυθμός της οικονομικής ανάπτυξης στην Κίνα. (AFP μέσω France 24)

;Πολιτική και εκλογές
*Ψήφο εμπιστοσύνης παίρνει η κυβέρνηση στην Ιταλία με πρωθυπουργό τον Ενρίκο Λέτα, με 427 ψήφους υπέρ και 167 ψήφους εναντίον της κυβέρνησης. (Τα Νέα)

;Επιστήμη
*Σύμφωνα με τα πειράματα που έγιναν στο Μεγάλο Επιταχυντή Αδρονίων έγινε ένα πολύ σπάνιο φαινόμενο φθοράς σωματιδίων, κάτι που εγείρει ερωτήματα αναφορικά με την επιστημονική θεωρία της υπερσυμμετρίας. (BBC)

;Αθλητισμός
*Η βραζιλιάνικη Ατλέτικο Μινέιρο κατακτά για πρώτη φορά στην ιστορία της το Κόπα Λιμπερταδόρες για το έτος 2013, επικρατώντας με 4-3 στα πέναλτι (κανονική διάρκεια 2-0) της παραγουανής Ολίμπια στο δεύτερο τελικό. Η Μινέιρο κατέκτησε το τρόπαιο, καθώς στον πρώτο τελικό είχε ηττηθεί από την Ολίμπια εκτός έδρας με 2-0. (Sport 24)

## 25 Ιουλίου

;Καταστροφές και δυστυχήματα
*Τριήμερο πένθος για τα θύματα της χθεσινής σιδηροδρομικής τραγωδίας στο Σαντιάγο ντε Κομποστέλα κηρύσσει ο πρωθυπουργός της Ισπανίας Μαριάνο Ραχόι. (RTE)

;Νόμος και έγκλημα
*Απαγγέλλονται κατηγορίες εναντίον του πρώην αξιωματούχου Μπο Σιλάι για διαφθορά και κατάχρηση εξουσίας, στην κορύφωση ενός από τα σημαντικότερα πολιτικά σκάνδαλα στην Κίνα. (''Financial Times'')

;Πολιτική και εκλογές
*Στις κάλπες για τις βουλευτικές εκλογές προσέρχονται οι ψηφοφόροι στο Τόγκο. (BBC)

;Επιστήμη
*Βρετανοί επιστήμονες ανακάλυψαν το μηχανισμό που ευθύνεται για την αλλεργία που έχουν κάποιοι άνθρωποι στις γάτες και δηλώνουν ότι μια γενική θεραπεία για την αλλεργία θα είναι διαθέσιμη εντός 5 ετών. (''Daily Mail'')

## 26 Ιουλίου
;Πόλεμος και επιθέσεις
*Τουλάχιστον 8 άτομα σκοτώνονται και εκατοντάδες τραυματίζονται σε νέες μαζικές διαδηλώσεις μετά την ανατροπή του Μοχάμεντ Μόρσι στην Αίγυπτο. (Reuters)  (BBC) (''Times of Israel'') (Al-Jazeera)
*Σε βομβιστική επίθεση που πλήττει αγορά στο Παρατσινάρ του Πακιστάν σκοτώνονται τουλάχιστον 57 άνθρωποι. (BBC)

;Οικονομία
*Σε γενική απεργία κατέρχονται τα συνδικάτα στην Τυνησία έπειτα από τη δολοφονία του ηγέτη της αντιπολίτευσης Μοχάμεντ Μπραχμί στις 25 Ιουλίου. (AP via Fox News)

;Νόμος και έγκλημα
*Ο 53χρονος Αμερικανός Αριέλ Κάστρο καταδικάζεται σε ισόβια κάθειρξη για την απαγωγή 3 γυναικών από το Κλίβελαντ του Οχάιο, κατά την περίοδο από το 2002 ως το 2004. (BBC)

## 27 Ιουλίου
;Πόλεμος και επιθέσεις
*Περισσότερα από 100 άτομα σκοτώνονται και γύρω στα 1.500 τραυματίζονται σε βίαιες συγκρούσεις ανάμεσα σε διαδηλωτές στο Κάιρο.(BBC) (Guardian)

;Καταστροφές και δυστυχήματα
*Σε ανατροπή λεωφορείου σκοτώνονται 3 άτομα και αρκετά άλλα τραυματίζονται έξω από την Ιντιανάπολις της Ιντιάνα των ΗΠΑ.(NBC)

;Νόμος και έγκλημα 
*Σε μαζική απόδραση κρατουμένων από φυλακή της Βεγγάζης στη Λιβύη, καταφέρνουν να αποδράσουν περισσότεροι από 1000 τρόφιμοι. (AFP μέσω Raw Story) 

;Πολιτική και εκλογές
*Στις κάλπες προσέρχονται οι ψηφοφόροι στο Κουβέιτ για τις γενικές εκλογές, με τους Σιίτες υποψηφίους να χάνουν τις μισές από τις έδρες τους στο Κοινοβούλιο. (al-Arabiya), (AFP μέσω ''The Telegraph'')

;Θρησκεία
*Στο Κίεβο διεξάγονται εορτασμοί για την 1025η επέτειο του εκχριστιανισμού των Ρως με την παρουσία των ιεραρχών 9 Ορθόδοξων Εκκλησιών ((Вести))

## 28 Ιουλίου
;Πόλεμος και επιθέσεις
*Σε βομβιστική επίθεση καμικάζι στην πόλη Ταζ Χορμάτο του Ιράκ σκοτώνονται 8 αστυνομικοί. (BBC)

;Καταστροφές και δυστυχήματα
*Σε δυστύχημα με λεωφορείο που είχε επιβάτες 48 προσκυνητές στην Πιετρελτσίνα, σκοτώνονται 39 άτομα και τουλάχιστον 9 άλλα τραυματίζονται. Η πτώση του λεωφορείου στη χαράδρα συνέβη στην επαρχία Αβελίνο, στα ανατολικά της Νάπολι. (English News CN)

;Πολιτική και εκλογές
*Οι πολίτες στην Καμπότζη ψηφίζουν στις γενικές εκλογές στη χώρα. Το κυβερνών Λαϊκό Κόμμα της Καμπότζης υπό τον πρωθυπουργό Χουν Σεν κερδίζει τη νίκη, με την αντιπολίτευση να ισχυρίζεται εκτεταμένες ατασθαλίες. (BBC) (News Limited) 
*Στις κάλπες προσέρχονται οι πολίτες στο Μάλι για την εκλογή νέου Προέδρου. (BBC)
*Σύμφωνα με τα επίσημα αποτελέσματα των πρόσφατων βουλευτικών εκλογών στο Τόγκο, το κυβερνών κόμμα του προέδρου Φωρ Γκνασινγκμπέ (Ένωση για τη Δημοκρατία)] να κερδίζει 62 έδρες επί συνόλου 91 εδρών στο Κοινοβούλιο και την αντιπολίτευση να απειλεί με προσβολή των αποτελεσμάτων. (AP διά ''Houston Chronicle'')

## 29 Ιουλίου
;Πόλεμος και επιθέσεις
*Σε σειρά βομβιστικών επιθέσεων με παγιδευμένα αυτοκίνητα σε σιιτικές κοινότητες στο Ιράκ σκοτώνονται τουλάχιστον 44 άνθρωποι και περισσότεροι από 100 τραυματίζονται. (Reuters) 

;Καταστροφές και δυστυχήματα
*Δεκάδες άτομα τραυματίζονται, 4 εκ των οποίων σοβαρά, από μετωπική σύγκρουση δύο τρένων στην ελβετική πόλη Γκρανζ πρε Μαρνάν, κοντά στη Λωζάνη. (enet.gr)
*Από συντριβή ελικοπτέρου σε λίμνη στη Ρουμανία σκοτώνονται 5 άτομα και άλλο ένα διασώζεται.(euronews)

## 30 Ιουλίου
;Ένοπλες συγκρούσεις και επιθέσεις
*Σε σειρά εκρήξεων με στόχο μπαρ στην πόλη Κάνο της βόρειας Νιγηρίας σκοτώνονται 28 άτομα. (BBC)
*Σε νέες συγκρούσεις ανάμεσα σε δύο αντίπαλες φυλές στο Νταρφούρ του Σουδάν αναφέρεται ο θάνατος 134 ατόμων.
(Φωνή της Αμερικής)

;Καταστροφές και δυστυχήματα
*Τουλάχιστον 9 παιδιά σκοτώνονται και άλλα 20 τραυματίζονται από τη σύγκρουση ενός σχολικού λεωφορείου με ένα φορτηγό στην ινδική πόλη της Χανουμανγκάρ στο κρατίδιο του Ρατζαστάν. (AP μέσω του ABC News America)
*Κηδεύονται σε κλίμα οδύνης τα 38 θύματα της συντριβής λεωφορείου της Κυριακής στην ιταλική πόλη Ποτσουόλι. (CNN)

;Νόμος και εγκληματικότητα
*Στις Ηνωμένες Πολιτείες ο Μπράντλεϊ Μάνινγκ αθωώνεται από την κατηγορία βοήθειας προς τον εχθρό αλλά κρίνεται ένοχος για κατασκοπεία και κλοπή. (The Guardian)

;Πολιτική και εκλογές
*Ο Μαμνούν Χουσαΐν εκλέγεται ως ο 12ος Πρόεδρος του Πακιστάν. (Geo)

## 31 Ιουλίου
;Καταστροφές και δυστυχήματα
*Τουλάχιστον 10 άνθρωποι πεθαίνουν ως αποτέλεσμα του καύσωνα στην κινεζική πόλη της Σαγκάης όπου έχουν καταγραφεί οι μεγαλύτερες θερμοκρασίες σε τουλάχιστον 140 έτη (ο υδράργυρος έδειξε και 41 βαθμούς Κελσίου ή 106 βαθμούς Φαρενάιτ). (AFP μέσω του France 24)
*Σαράντα άνθρωποι αγνοούνται και εκφράζονται φόβοι ότι πνίγηκαν όταν ένα λεωφορείο βυθίστηκε σε ένα κανάλι στο Πουντζάμπ της Ινδίας. (The Hindu Times) 

;Πολιτική και εκλογές
*Ο κυβερνών συνασπισμός της Ινδίας τάσσεται υπέρ της δημιουργίας ενός νέου κρατιδίου με το όνομα Τελανγκάνα και υπέρ της απόσπασης από το κρατίδιο Άντρα Πραντές στα νότια της χώρας. (AP μέσω WMDT)
*Οι ψηφοφόροι στη Ζιμπάμπουε προσέρχονται στις κάλπες για τις γενικές εκλογές. (Sun Daily)
*Ο υπουργός Παιδείας της Τυνησίας Σαλέμ Λαμπιέντ παραιτείται μετά τη δολοφονία την περασμένη εβδομάδα του ηγέτη της Αντιπολίτευσης, Μοχάμεντ Μπραχμί.(BBC)
;Τηλεόραση 
*Τα κανάλια ESPN Classic και ESPN HD America σταμάτησαν να εκπέμπουν σε Ελλάδα και Ευρώπη.

 07